**Kate Bush** (rodným menom **Catherine Bush**), CBE (\* 30. júl 1958, Bexleyheath, Kent, Spojené kráľovstvo) je anglická speváčka, hudobníčka, hudobná producentka a skladateľka, známa svojim eklekticistickým hudobným prejavom založeným na neobvyklej vokálnej modulácii sopránového spevu.

Hudobná kariéra
---------------

Už ako devätnásťročná sa Kate na štyri týždne dostala na vrchol rebríčka UK Singles Chart svojim debutovým singlom *Wuthering Heights*. Stala sa tak prvou ženou, ktorá mala v Spojenom kráľovstve prvú priečku v rebríčku so skladbou, ktorú sama skomponovala. Odvtedy vydala desať hudobných albumov, z ktorých sa tri dostali na vrchol rebríčka UK Albums Chart: medzi nimi aj *Never for Ever* (1980) *Hounds of Love* (1985). Kate Bushová má 25 hitov, ktoré sa v britskej hitparáde dostali do Top 40, z ktorých boli v prvej desiatke:„Wuthering Heights", „The Man with the Child in His Eyes", „Babooshka", „Running Up That Hill" a „King of the Mountain".

Britský fonografický priemysel trinásťkrát nominoval Kate na ocenenia a v roku 1987 získala Brit Award ako najlepšia britská speváčka. Počas smerovania jej hudobnej kariéry mala nomináciu na tri Grammy Award. V roku 2002 dostala cenu Ivor Novello Award za výnimočný prínos pre britskú hudbu. 

Kate Bushová je prvou sólovou speváčkou, ktorá sa dostala na vrchol rebríčkov UK album charts a v celej histórii prvou speváčkou, ktorá svojim albumom začínala v tomto rebríčku ako číslo jeden. Je zároveň prvá, ktorá dokázala mať albumy v britskej Top 5 v piatich po sebe nasledujúcich rokoch. V auguste 2014 sa stala prvou speváčkou, ktorá mala naraz osem albumov v britskom oficiálnom rebríčku Top 40. V britskom hudobnom priemysle je v počte simultánnych albumov v Top 40 tretia: prvý je Elvis Presley (v roku 1977, 12 albumov), druhí sú The Beatles (v roku 2009, 11 albumov). Spolu má Kate v Top 50 11 albumov.

Na Nový rok 2013 Kate za zásluhy v hudbe dostala titul Commander (CBE), Radu britského impéria. Prevzala si ho 10. apríla 2013 od kráľovnej Alžbety II. na Windsorskom hrade.

Spolupráca s inými umelcami
---------------------------

Kate prispela spevom na dva albumy Petra Gabriela, vrátane hitov „Games Without Frontiers", „Don't Give Up" a „No Self Control". Spolu vystúpili v roku 1979 v televíznom špeciáli, kde zaspievali pieseň Roya Harpera, „Another Day". Kate naspievala dve skladby na Harperových albumoch, okrem iných ďalších umelcov naspievala aj dve skladby s Princem: „Why Should I Love You?" (na jej albume *The Red Shoes*, 1993) a „My Computer" na Princeho albume *Emancipation* (1996). V roku 1987 naspievala verš v charitatívnom singli „Let It Be", ktorý vznikol v rámci projektu Ferry Aid. Má z roku 1989 naspievaný aj text v ďalšom charitatívnom singli „Spirit of the Forest". Spolu s Eltonom Johnom Kate nahrala skladbu „Snowed in at Wheeler Street", ktorá je na jej novšom albume *50 Words for Snow*. 

Okrem Eltona a Princeho na nahrávaní albumov Kate spolupracovali aj Eric Clapton, Jeff Beck, David Gilmour, Nigel Kennedy a Gary Brooker. Odmietla produkovať album Erasure. Vyjadrila sa, že ich štýl nepatrí do jej hudobnej sféry.

Vplyvy
------

Kate Bush inšpirovala kariéru mnohých ďalších hudobníkov. Za svoj vzor ju označila napríklad američanka Tori Amos, Kanaďanka k.d. lang, ako aj Paula Cole, či Alison Goldfrapp z anglického elektronického dua Goldfrapp. Skupina Coldplay našla inšpiráciu z nahrávky „Running Up That Hill" pre ich hitový singel „Speed of Sound". Andy Bell označuje Kate za jednu z inšpirácií pre Erasure.

K umelcom, ktorí sa k práci Kate Bushovej vyjadrujú s rešpektom patria napríklad Annie Lennox, Björk, Little Boots, Dido, St. Vincent, Lily Allen, Antony Hegarty z americkej kapely Antony and the Johnsons, Big Boi z kapely OutKast, a aj Tupac Shakur. Marina Diamandis objavila dielo Kate Bushovej potom, ako sa dozvedela, že ju k nej prirovnávajú. Courtney Love, manželka Kurta Cobaina a členka skupiny Hole hovorí, že medzi jej vzory v tínedžerskom veku patrila práve Kate. John Lydon, známy skôr ako Johnny Rotten z kapely Sex Pistols vyhlasoval jej prácu za „neuveriteľne krásnu". Rotten pre ňu raz napísal pieseň „Bird in Hand", ktorú ona odmietla. Kate bola jednou z tých, ktorým v roku 1991 poďakoval hudobník Prince v sprievodnom texte na obale jeho albumu *Diamonds and Pearls*. V decembri roku 1989 Robert Smith zo skupiny The Cure označil za singel roka „The Sensual World" a za album roka *The Sensual World* a Kate pridal na svoj zoznam najlepších umelcov 80. rokov. Kele Okereke zo skupiny Bloc Party sa tiež s obdivom vyjadruje o tom, aké pocity prežíval pri prvom počúvaní nahrávky „Hounds of Love".

Diskografia
-----------

* *The Kick Inside* (1978)
* *Lionheart* (1978)
* *Never for Ever* (1980)
* *The Dreaming* (1982)
* *Hounds of Love* (1985)
* *The Sensual World* (1989)
* *The Red Shoes* (1993)
* *Aerial* (2005)
* *Director's Cut* (2011)
* *50 Words for Snow* (2011)

Referencie
----------

1. ↑  EDER, Bruce. *allmusic (((Kate Bush > Biography )))* [online]. AllMusic. Dostupné online.
2. ↑  Graeme Thomson. Kate Bush's only tour: pop concert or disappearing act?. *The Guardian* (London), 13 May 2010. Dostupné online.
3. ↑   *Kate Bush - Brits Profile* [online].. Dostupné online. Archivované 2014-10-09 z originálu.
4. ↑   *The BRITs 1987* [online]. [Cit. 2015-04-11]. Dostupné online.
5. ↑   *Kate Bush – Never For Ever* [online]. Chart Stats. Dostupné online. Archivované 2012-07-28 z originálu.
6. ↑   *Kate Bush CBE will put medal 'on top of Christmas tree'* [online]. The Daily Telegraph, 10 April 2013. Dostupné online.
7. ↑   *Kate Bush Sets U.K. Chart Record* [online]. Billboard, 1 September 2014. Dostupné online.
8. ↑   *Kate Bush Lands Astounding Eight Albums on British Chart - Rolling Stone* [online].. Dostupné online.
9. ↑   BBC News - New Year Honours 2013: At a glance. *BBC Online*, 29 December 2012. Dostupné online.
10. ↑  The London Gazette: 29 December 2012
11. ↑  MCALPINE, Fraser. *Kate Bush Takes Her CBE From The Queen* [online]. BBC America. Dostupné online.
12. ↑   *Erasure & Kate Bush: The Lost Collaboration The Quietus 4 March 2009* [online]. Thequietus.com. Dostupné online.
13. ↑  DOYLE, Tom. *Tori Amos interview*. [s.l.] : Q (časopis), May 1998.
14. ↑   *kd lang hits Watershed moment* [online]. 6 February 2008. Dostupné online.
15. ↑   *Paula Cole's speech at the 1998's Grammy Awards*. [s.l.] : [s.n.], 12 August 2010.
16. ↑  HODGKINSON, Will. Cherry picked. *The Guardian*, 18 July 2003. Dostupné online.
17. ↑   *Coldplay talk about Kate Bush inspiring Speed of Sound [TV live show interview with Coldplay]* [online]. Tudou.com, May 2005. Dostupné online.
18. ↑   *Blondie, Kate Bush and Siouxsie & The Banshees: Andy Bell's favourite albums* [online]. 18 July 2014. Dostupné online.
19. ↑  Annie Lennox's speech at the 1986 BPI [TV interview]
20. ↑   *the feminine issue: Kate Bush by Bjork*. [s.l.] : [s.n.], March 2005.
21. ↑   *Interview: Little Boots* [online]. M (magazine), 26 June 2014. Dostupné online.
22. ↑  HODGINSON, Will. *Classic examples (Dido Interview)* [online]. The Guardian, 3 October 2003. Dostupné online.
23. ↑   *Guest lists: St. Vincent* [online]. Pitchfork Media, 30 August 2007. Dostupné online.
24. 1 2   *Queens of British pop (including an interview with Lily Allen about Kate Bush)*. [s.l.] : [s.n.], 1 April 2009.
25. ↑   *Wintergasten [Antony Hegarty TV' interview]*. [s.l.] : VPRO, January 2011.
26. ↑  KENNEDY, Gerrick D.. *Big Boi talks Kate Bush* [online]. Los Angeles Times, 29 September 2010. Dostupné online.
27. ↑   *Tupac Shakur Biography* [online]. IMDb.com, [cit. 2015-04-03]. Dostupné online.
28. ↑   *Interview with Marina and the Diamonds • Nialler9* [online]. Nialler9.com, 19 May 2009. Dostupné online.
29. ↑  Brite, Poppy Z.. *Courtney Love: The Real Story*. [s.l.] : Simon & Schuster, 1997. S. 45.
30. ↑  LEWIS, John. An Audience With John Lydon. *Uncut*, December 2007.
31. ↑   *Diamonds and Pearls by Prince - liner notes - section Thanks*. [s.l.] : Paisley Park, Warner Bros, 1991.
32. ↑   *Robert Smith [interview]*. [s.l.] : [s.n.], 23 December 1989. S. 23.
33. ↑  PIRES, Candice. Six Songs of Me: Kele Okereke. *The Guardian*, 14 August 2012. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Kate Bush**

Zdroj
-----

*Tento článok je čiastočný alebo úplný preklad článku Kate Bush na anglickej Wikipédii.*

Autoritné údaje: * BnF: 13892009d
* GND: 118517988
* ISNI: 0000 0001 1480 8340
* LCCN: n91108828
* NK ČR: ola2002149454
* VIAF: 120739740
* WorldCat: lccn-n91108828